proxectonos/corpus_dominio_legal_administrativo_tmp huggingface dataset:
13/03/2017 | Administración LocalMunicipal
Mañón
Aprobación inicial do orzamento municipal exercicio 2017

Aprobado inicialmente polo Pleno, en sesión extraordinaria celebrada o día 6 de marzo de 2017, o orzamento municipal para o exercicio 2017, así como a documentación complementaria, en cumprimento do disposto no artigo 169 do Real Decreto Lexislativo 2/2004, do 5 de marzo, polo que se aproba o texto refundido da Lei de Facendas Locais, exponse ó publico polo prazo de 15 días hábiles, contados a partir do seguinte ó da publicación do presente anuncio no Boletín Oficial da Provincia, co fin de que poidan formularse as reclamacións que se consideren pertinentes. O orzamento considerarase definitivamente aprobado se durante o expresado prazo non se presentan reclamacións. Mañón, 7 de marzo de 2017. O ALCALDE Alfonso Emilio Balseiro Gómez
13/03/2017 | Administración LocalMunicipal
Mazaricos
Ditamen da conta xeral de 2016

Formulada e rendida a conta xeral do orzamento desta corporación correspondente ao exercicio de 2016, e informada pola Comisión Especial de Contas, exponse ao público cos documentos que a xustifican, polo prazo de quince días hábiles contados a partir do seguinte ao da inserción do presente edicto no B. O. P., co obxecto de que os interesados lexítimos poidan examinala e formular por escrito os reparos e observacións que estimen pertinentes, durante dito prazo de exposición e os oito seguintes días, de conformidade co disposto nos artigos 208 e seguintes do Real Decreto lexislativo 2/2004, de 5 de marzo polo que se aproba o Texto Refundido da Lei Reguladora das Facendas Locais. Mazaricos, 7 de marzo de 2017 O ALCALDE Juan José Blanco Riveiro
13/03/2017 | Administración LocalMunicipal
Santa Comba
Aprobación definitiva de expediente de subvención nominativa 2014 (créditos exercicio 2017)

Aprobación definitiva expediente de subvención nominativa 2014 (créditos exercicio 2017) Transcorrido o prazo de 15 días para someter a exposición pública o expediente de subvención nominativa do ano 2014 (créditos exercicio 2017). Non téndose presentado reclamacións ao mesmo, enténdese elevado a definitivo o acordo de aprobación inicial adoptado polo Pleno da Corporación o 27/01/2017, da seguinte subvención nominativa do ano 2014: Consonte ao artigo 169.3 do RDL 2/2004, de 5 de marzo, polo que se aproba o texto refundido da Lei Reguladora das Facendas Locais (TRLRFL), en relación ao seu artigo 177.2, procédese a publicar o resumo por capítulos estado de gastos do orzamento de 2017, prorrogado do 2016, co seguinte detalle: ESTADO DE GASTOS ESTADO DE INGRESOS De conformidade cos artigos 171 e 177.2 do TRLRFL, contra o acordo de aprobación definitiva poderá interpoñerse directamente recurso contencioso-administrativo, nos termos e prazos fixados na Lei de Xurisdición Contencioso-Administrativo. Santa Comba, 07 de marzo de 2017. A alcaldesa Asdo.: María Josefa Pose Rodríguez
13/03/2017 | Administración LocalMunicipal
Aranga
Secretaría - Intervención
Corrección erro anuncio de aprobación inicial do orzamento municipal de 2017

Detectado erro no anuncio publicado no Boletín Oficial da Provincia número 42 do 2 de marzo de 2017 relativo á aprobación do orzamento municipal do 2017, procédese a sua corrección: onde pon “Aranga, 24 de decembro de 2017” debe poñer “Aranga, 24 de febreiro de 2017”. Aranga, 6 de marzo de 2017 O Alcalde: Asdo: Alberto Platas Álvarez
17/03/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.55649. Acondicionamento. Concello Arteixo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Arteixo solicita de Augas de Galicia, por atoparse nas marxes do río Regueiros, a autorización de obras, no lugar de Cancelo, parroquia de Loureda (Santa María), Concello de Arteixo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.55649. As obras solicitadas consisten na execución do proxecto denominado “Acondicionamento contorno e lavadoiro público no lugar de Cancelo. Loureda”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 02 de marzo de 2017. O xefe do Servizo Territorial Néstor Rodríguez Arias
17/03/2017 | Administración LocalMunicipal
Oza-Cesuras
Devolución de fianzas

Transcurrido o prazo de garantía para a execución da obra denominada: - “Mellora do entorno no medio rural (Oza- Cesuras)”. - “Formación de beirarrúas en Parada”. E solicitada pola empresa contratista “Construcciones Rocha Corral, SL”, a cancelación das fianzas definitivas, faise público para que no prazo de quince días poidan presentarse as reclamacións que estimen pertinentes. Oza- Cesuras, 8 de marzo de 2017.- O ALCALDE; Asdo.: José Pablo González Cacheiro.
17/03/2017 | Administración LocalMunicipal
As Pontes de García Rodríguez
Secretaría
Información pública sobre parcelas sen ocupar no Cemiterio Municipal das Campeiras

Esta entidade local efectuou traballos consistentes na comprobación da situación xurídica e concesional das parcelas e nichos do Cemiterio Municipal das Campeiras. Como resultado de tales actuacións comprobativas constan como libres, sen ocupar e sen ter sido obxecto de concesión de dereitos funerario, as correspondentes aos cadros 1, número 5; e cadro 3, números 21 e 30. Por todo iso, concédese un prazo de vinte días hábiles, contados a partir do seguinte ao da publicación do presente anuncio no Boletín Oficial da Provincia (BOP) para que as persoas interesadas formulen as alegacións e acheguen aqueles documentos que poidan acreditar os seus eventuais dereitos a tales parcelas. As Pontes de García Rodríguez, 14 de marzo de 2017 O concelleiro-delegado da Área da Facenda, Patrimonio, Urbanismo e Servizos Raul Leonardo Vizarro Elcoro
17/03/2017 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Servizos de mantemento dos postos de traballo informáticos da Deputación Provincial da Coruña

1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Patrimonio e Contratación. c) Número de expediente: PCO.001.2016.00375.2. Obxecto do contrato: servizos de mantemento dos postos de traballo informáticos da Deputación Provincial da Coruña.3. Prazo de execución: dous anos desde o 13 de febreiro de 2017 ou desde a data de formalización do contrato en documento administrativo, si fose posterior, prorrogable ata un máximo de dous anos máis.4. Tramitación e procedemento de adxudicación. a) Tramitación: ordinaria. b) Procedemento: aberto, con multiplicidade de criterios de valoración.5. Presuposto total: 87.036,66 €. 5 bis. Valor estimado: o valor estimado do contrato calculado conforme o artigo 88 do TRLCSP é de 143.862,24 €. 6. Garantía provisional: non se esixe.7. Garantía definitiva: 5% do presuposto base de licitación, IVE excluído (3.596,56 €). 8. Requisitos específicos do contratista: ver cláusulas 7 e 10 do prego.8 bis. Clasificación: non se esixe. De conformidade co establecido no artigo 65.1. b do TRLCSP, os licitadores poderán acreditar a solvencia, indistintamente, mediante a clasificación no Grupo V, subgrupo 3, categoría a (categoría Real Decreto 1098/2001) equivalente á actual categoría 1 (categoría Disposición transitoria tercera do Real Decreto 773/2015) ou ben acreditando o cumprimento dos requisitos específicos de solvencia esixidos na cláusula 10.1.2. G. 8 ter. Condicións especiais de execución: ver cláusula 35 do prego.9. Presentación das ofertas ou das solicitudes de participación. a) Lugar de presentación das ofertas: Rexistro Xeral da Deputación Provincial da Coruña (Avda. Porto da Coruña, 2; 15003 A Coruña). b) Data límite de presentación de ofertas: dentro do prazo dos quince días naturais, a contar dende o día seguinte ao de publicación do anuncio no BOP, no horario do Rexistro Xeral c) Presentarase en tres sobres pechados: Sobre A, subtitulado “Documentación”: conterá a documentación esixida na cláusula 10.1.1. do prego de cláusulas administrativas. Sobre B, subtitulado “Referencias técnicas non avaliables automaticamente”: conterá a documentación de Referencias técnicas non avaliables automaticamente que se indica no anexo n.º 3 do prego de cláusulas administrativas. Sobre C, subtitulado “Oferta económica e referencias avaliables automaticamente”: conterá a proposición axustada ao modelo que figura no anexo n.º 4 do prego de cláusulas administrativas. d) MOSTRAS: Non se esixen. VARIANTES: non se admiten.10. Obtención de pregos e información: perfil de contratante en www.dacoruna. gal 981 080 314.11. Gastos de anuncios: os gastos correspondentes aos anuncios da licitación serán por conta do adxudicatario. A Coruña, 3 de marzo do 2017. O PRESIDENTE O SECRETARIO Valentín González Formoso José Luis Almau Supervía
17/03/2017 | Administración LocalMunicipal
Ortigueira
Secretaría
Aprobación inicial de desafectación de declaración de non utilizables de vehículos e outros bens municipais

ANUNCIO Aprobación inicial de desafectación de declaración de non utilizables de vehículos e outros bens municipais O Concello Pleno, en sesión ordinaria, do día 22 de febreiro de 2017, adoptou, entre outros, o seguinte acordo: “Primeiro. –DESAFECTAR do servizo publico de loita contraincendios forestais, limpeza viaria, etc os seguintes vehículos: – IPV.–Matrícula C-4644-BK – PEGASO.–Matrícula PMM-1727-H Segundo. –DECLARAR como no utilizables os seguintes bens: – Camión destinado o Servizo de Recollida de Residuos Sólidos, marca Pegaso, matrícula C-0489-AY – Camión destinado o Servizo de Recollida de Residuos Sólidos, marca Mercedes, matrícula – Camión destinado Servizo de Recollida de Alejandra Patricia Ademan Peyra, marca Nissan, matricula C-1751-AT – Vehículo destinado a transporte de persoal, marca Galloper – Vehículo destinado a transporte de persoal, marca Citroën C-15 – Vehículo destinado a transporte de persoal, marca Fiat Fiorino – Dúas máquinas multiusos marca Mecalac – Dúas acumuladores dun circuíto de auga quente Terceiro. –Publicar este Acordo no Boletín Oficial da Provincia e no taboleiro de anuncios do Concello durante o prazo dun mes, para que durante este período preséntense as alegacións que se estimen pertinentes. Cuarto. –No caso de non presentarse reclamacións ao expediente durante o período a que se refire o apartado anterior, entenderase o acordo definitivamente. Quinto. –Aprobar o prego de condicións que rexerá o alleamento mediante compravenda polo procedemento aberto e forma da poxa pública á alza de citados vehículos, maquinaria e demais bens, como chatarra, quedando subordinada a súa eficacia á aprobación definitiva dos puntos primeiro e segundo aprobado”. O que se somete a información publica polo prazo de UN MES, para que poidan formularse as alegacións que se estimen convenientes. De non se formularen reclamacións durante o trámite de información pública, considerase aprobado definitivamente o expediente. Ortigueira, 13 de marzo de 2017. O alcalde Juan Vicente Penabad Muras
17/03/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. A15.41740. Concesión

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO GAS NATURAL FENOSA RENOVABLES S. L. U. solicita de Augas de Galicia un caudal de 0,5 litros/segundo de augas procedentes dun pozo no lugar da Cabo Vilán, parroquia de Camariñas (San Xurxo), Concello de Camariñas (A Coruña), con destino a uso sanitario. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.41740 As características do aproveitamento son: SOLICITANTE: GAS NATURAL FENOSA RENOVABLES S. L. U. CAUDAL INSTANTÁNEO: 0,5 litros/segundo ORIXE: pozo na parcela 215 do polígono 1 Referencia catastral 15016A001002150000LH LUGAR: Cabo Vilán (parque eólico) PARROQUIA: Camariñas (San Xurxo) CONCELLO: Camariñas DESTINO: uso sanitario (un aseo) no edificio do parque eólico (mesma parcela) Descrición: As augas cáptanse nun pozo, na pacela 215 do polígono 1, e son conducidas no edificio do parque eólico (mesma parcela). As coordenadas do punto de captación son as seguintes: X: 483 376 e Y: 4 777 834. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Camariñas ou nas oficinas deste Servizo, situadas na rúa Vicente Ferrer, n.º 2-9.º andar-A Coruña, onde estará exposto o expediente de que se trata, para que poida ser examinado por quen o desexe. A Coruña, 06 de marzo de 2017. O xefe do Servizo Territorial Néstor Rodríguez Arias
17/03/2017 | Administración LocalConsorcios
Consorcio para la Promoción de la Música
Anuncio de aprobación inicial da Ordenanza reguladora da administración electrónica do Consorcio para a Promoción da Música

Aprobada inicialmente a Ordenanza reguladora de Administración electrónica, por acordo da Xunta de Goberno do Consorcio para a Promoción da Música de data 06/03/2017, de conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local e 56 do Texto Refundido de Réxime Local, sométese a información pública polo prazo trinta días, a contar desde día seguinte á inserción deste anuncio no Boletín Oficial da Provincia da Coruña para que poida ser examinada e presentar as reclamacións que se estimen oportunas Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Consorcio [dirección http://consorciopromocionmusica.sedelectronica. gal]. No caso de non presentarse reclamacións no citado prazo, entenderase definitivamente aprobado o Acordo de aprobación da mencionada Ordenanza. A Coruña, 10 de marzo de 2017 El gerente, Andrés Luis Lacasa Nikiforov
17/03/2017 | Administración LocalMunicipal
Ames
Contratación do procedemento aberto do “Servizo integral de limpeza en instalacións municipais e de uso municipal do Concello de Ames”

1. Organismo: Concello de Ames 2. Dependencia que tramita o expediente: Servizo de Contratación a) Contratación do “Servizo integral de limpeza en instalacións municipais e de uso municipal do Concello de Ames” b) División por lotes e número: Si - 3 lotes - Lote nº 1.- Centros de Educación Infantil e Primaria e Escolas Unitarias. - Lote nº 2.- Escolas Infantis (Garderías). - Lote nº 3.- Dependencias municipais e de uso municipal c) Lugar de execución: Concello de Ames. d) Prazo de execución: O contrato dará comenzo en canto aos lotes nº 1 e 2 dende o momento da súa sinatura ata o 31 de maio de 2019, excepto o lote nº 3 que dará comenzo o 1 de setembro de 2017 e rematando na mesma data que os anteriores. a) Tramitación: ordinaria b) Procedemento: aberto. c) Forma: varios criterios de adxudicación.5.- Garantía provisional: Non se esixe a) Entidade: Concello de Ames. b) Domicilio: Praza do Concello s/n- Bertamiráns c) Localidade e código postal: Ames ( A Coruña) 15.220 d) Teléfono: 981 883002 e) Telefax: 981 884929 f) Data límite de obtención de documentos e información: ata á data de finalización de presentación de proposicións. Presentación de ofertas: Os licitadores poderán presentar as proposicións no rexistro xeral do Concello de Ames, nun prazo que non será inferior a 52 días, contados dende a data do envio do anuncio do contrato á Comisión Europea.1. Documentación a presentar: A sinalada no prego de cláusulas administrativas particulares.2. Lugar de presentación: Rexistro do Concello de Ames. Concello de Ames Praza do Concello s/n-Bertamiráns. Ames (A Coruña) 15.220 3. Admisión de variantes (concurso): non se admiten. · Entidade: Concello. · Domicilio: Praza do Concello s/n – Bertamiráns · Localidade: Ames. · Data e hora: Indicarase cunha antelación mínima de 2 días hábiles no perfil do contratante e no taboleiro de anuncios do Concello.9.- Gasto de anuncios. O adxudicatario estará obrigado a pagar todos os gastos de publicación de anuncios de licitación, de ser o caso, e doutros que se puidesen inserir por causa do obxecto do contrato ou en cumprimento da lexislación vixente.10.- Portal informático ou páxina web onde figuren as informacións relativas á convocatoria ou onde se poden obter os pregos: www.concellodeames. gal. (perfil do contratante) Ames a 9 de marzo de 2017 O alcalde José M. Miñones Conde
17/03/2017 | Administración LocalMunicipal
Fene
Servizos Económicos e Tributarios
Anuncio cobranza padrón decembro de 2016 SAF a través da Lei de Dependencia e Programa Básico de Axuda no Fogar

Anuncio de cobranza Por Resolución da Alcaldía núm.263/2017, de 10 de marzo, aprobáronse os padróns fiscais correspondentes ao mes de decembro do 2016 de SAF a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 1 MES, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante a Alcaldía. Recursos: Contra as débedas consignadas no padrón contributivo e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 14/03/2017 O alcalde, Juventino J. Trigo Rey
17/03/2017 | Administración LocalMunicipal
Arteixo
Urbanismo
Publicación Expte.29/2016. PED

De conformidade co disposto polo artigo 45. a) da Lei 39/2015, do 1 de outubro, do Procedemento Administrativo Común das Administracións Públicas (LPAC), ao estimar esta Administración que a notificación efectuada aos interesados que logo se dirán é insuficiente para garantir a notificación a todos os posibles interesados existentes, adicionalmente á notificación realizada procédese á publicación en extracto, de acordo ao artigo 46 LPAC, da Resolución da Alcaldía nº 368/2017 de data 14/02/2017: Expte.- 29/2016. PED Asunto.- Estudio de Detalle para o reaxuste das alineacións entre os números 20 e 28 da Avenida Alcalde Manuel Platas Varela Solicitante.- Construcciones Navila, S. L. Acto administrativo que se notifica.- Resolución da Alcaldía nº 368/2017 de data 14/02/2017 mediante o que se aproba inicialmente o expediente de referencia e se somete o mesmo a exposición pública - HERDEIROS DE DON ANGEL MAXIMO MACARU AAFIF - HERDEIROS DE DON RAMÓN VILA ANTELO - SUBCOMUNIDADE DE PROPIETARIOS DO GARAXE SITO EN AVDA. ALCALDE MANUEL PLATAS VARELA, Nº 20 - 24 Os interesados que se citan poderán comparecer, no prazo de dez días hábiles, contados dende o seguinte ao da publicación deste anuncio, nas oficinas do Departamento de Urbanismo, sitas no edificio do Concello, Praza Alcalde Ramón Dopico nº 1, en horario de 09:00 a 14:00 horas, para o coñecemento do contido íntegro do citado acto administrativo e constancia de tal coñecemento. Arteixo, 06 de marzo de 2017 P. D. O Concelleiro do Departamento de Urbanismo e Medio Ambiente (Decreto nº 1336 de data 06/07/2015) Asdo.: Luís Alberto Castro Calvete
05/01/2017 | Administración LocalMunicipal
Melide
Delegación da Alcaldía

DECRETO De conformidade coas atribucións que me confiren os artigos 23.4 da Lei 7/1985, do 2 de abril, reguladora das bases do réxime local, art.61.3 da Lei 5/97 de Administración local de Galicia, art.43.3 e 44 do RD.2568/1986, polo que se aproba o Regulamento de organización, funcionamento e réxime xurídico das entidades locais e demais normativa concordante, RESOLVO: Primeiro. –Delegar na concelleira de Traballo, Benestar Social e Políticas de Igualdade dona Aiyana Kaczmarczyk Passos, con DNI XXXXXXXXX, a miña representación na sesión ordinaria do Consello de Membros da Rede de Dinamización Lingüística que vai ter lugar o día 28 de decembro de 2016 ás 16.30 horas en primeria e 17.00 horas na segunda convocatoria no salón de plenos do Concello de Outeiro de Rei. Segundo. –Dar traslado da presente resolución á concelleira interesada á favor da cal se efectúa a presente delegación. Terceiro. –Publicar o dito acordo no Boletín Oficial da Provincia da Coruña. Melide, 28 de decembro de 2016. Perante min, A alcaldesa A secretaria por acumulación Dalia García Couso Alejandra Rodríguez Menéndez
05/01/2017 | Administración LocalMunicipal
Sobrado
Aprobación inicial de modificación da Ordenanza IVTM

ANUNCIO O Pleno do Concello, en sesión celebrada o día 5 de decembro de 2016, acordou aprobar inicialmente o expediente de modificación da Ordenanza fiscal reguladora do imposto sobre vehículos de tracción mecánica. De conformidadade co artigo 17 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, o acordo provisional estará exposto ao público durante trinta días, contados dende o seguinte ao da publicación do presente anuncio no Boletín Oficial da Provincia, para que durante o mesmo, os interesados poidan examinar o expediente e presentar as reclamacións que estimen oportunas; facendo saber que no caso de que non se presentasen reclamacións, entenderase definitivamente adoptado o acordo ata entón provisional. Sobrado, 30 de decembro de 2016. O alcalde Asdo.: Luís Lisardo Santos Ares
05/01/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 28 de decembro de 2016, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Brión (expediente IN407A 2014/89-1)

Acordo do 28 de decembro de 2016, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Brión (expediente IN407A 2014/89-1) Outorgada a declaración de utilidade pública que leva implícita a urxente ocupación dos bens e dereitos afectados polas instalacións da instalación eléctrica denominada LMT, CT, RBT Gronzo-O Casal, no concello de Brión (expediente IN407A 2014/89-1), por resolución desta Xefatura Territorial, do 9 de agosto de 2016, a favor da entidade beneficiaria Unión Fenosa Distribución, S. A., con enderezo en Avenida de Arteixo 171 - 15007 da Coruña. Esta Xefatura Territorial acorda sinalar o día 21 de febreiro de 2017 (martes) para o levantamento das actas previas á ocupación, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Brión, deducida da que se someteu a información pública no DOG, no BOP e no xornal La Voz de Galicia de datas 08/04/2015, 25/03/2015 e 07/04/2015, respectivamente, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito Concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 28 de decembro de 2016. Isidoro Martínez Arca Xefe territorial da Coruña
05/01/2017 | Administración LocalMunicipal
Fisterra
Delegación de funcións da Alcaldía no primeiro tenente de alcalde, Xan Carlos Sar Oliveira

EDICTO De conformidade co previsto no art.44-2 do Regulamento de organización, funcionamento e réxime xurídico das entidades locais, faise público que mediante Resolución do 23 de decembro de 2016 deléganse as funcións da Alcaldía en favor do primeiro tenente de alcalde, Xan Carlos Sar Oliveira. Fisterra, a 23 de decembro de 2016. O ALCALDE José Marcote Suárez
05/01/2017 | Administración LocalMunicipal
Cabanas
Aprobación inicial do orzamento 2017

E D I C T O Aprobado inicialmente polo Pleno da Corporación o orzamento xeral para o exercicio económico de 2017, e o cadro de persoal coa relación de postos de traballo para dito exercicio, no cumprimento do disposto no artigo 169.1 do texto refundido da Lei reguladora das facendas locais e disposicións concordantes, exponse ó público na Secretaría deste Concello, polo prazo de quince días hábiles, a contar dende o seguinte ó da publicación do presente edicto no Boletín Oficial da Provincia, co fin de que durante dito prazo os interesados poidan proceder o seu exame e formular as reclamacións que se consideren pertinentes, as cales serán dirixidas ao Sr. alcalde-presidente desta Corporación. No suposto de non presentarse reclamacións no devandito prazo, o orzamento para o exercicio 2017 entenderase definitivamente aprobado, de acordo co disposto no artigo 20.1 do Real decreto 500/1990, do 20 de abril, e artigo 169.1 do texto refundido da Lei reguladora das facendas locais. Cabanas, 2 de xaneiro de 2017. O alcalde Asdo.: Germán Castrillón Permuy
05/01/2017 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (S-21/2016)

1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: S-21/2016 2. Obxecto do contrato: Subministración de carburante para a embarcación do grupo de rescate acuático do SEIS 3. Tramitación: anticipada. Procedemento: aberto.4. Orzamento base de licitación: 16.000 € (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Enderezo: Praza de María Pita, 1-2º. 7. Requisitos específicos do contratista: vésaxe prego de cláusulas administrativas.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Diario Oficial de Galicia. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Perfil do Contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 26 de decembro de 2016 María Eugenia Vieito Blanco Concelleira Responsable de Facenda e Administración (Decreto de delegación de 7/12/2016)
05/01/2017 | Administración LocalMunicipal
Oleiros
Áreas de Cultura, Educación e Deportes
Anuncio de procedemento aberto con multiplicidade de criterios de valoración

Por Decreto da Alcaldía n.º 5108/16, de 20 de decembro, aprobouse o expediente administrativo para a contratación do servizo de monitorado da Escola de Olería. A través do presente anuncio convócase licitación de acordo coas seguintes condicións: a) Organismo: Concello de Oleiros. b) Dependencia que tramita o expediente: Asesoría Xurídica de Cultura, Ensino, Deportes, Formación e Emprego e Xuventude. c) Obtención de documentación e información: edificio A Fábrica. Rúa do Inglés nº 13, 15172 Perillo-Oleiros. – Teléfono: 981610000 – Correo electrónico: cultura@oleiros. org – Perfil do contratante.- http://www.contrataciondelestado.esd) Data límite de obtención de documentación e información: durante o prazo de presentación de proposicións.2. OBXECTO DO CONTRATO: Contratación do servizo de monitorado da Escola de Olería. CPV: 92500000.3. PRAZO DE EXECUCIÓN: Dous anos. Prórrogas: poderá prorrogarse o contrato anualmente ata un máximo de dous anos.4. TRAMITACIÓN E PROCEDEMENTO DE ADXUDICACIÓN a) Tramitación: ordinaria b) Procedemento: aberto con multiplicidade de criterios de valoracion c) Criterios de adxudicación: os establecidos no punto XI do prego.5. PREZO DE LICITACIÓN E ORZAMENTO DO CONTRATO a) Prezo por ano: b) Orzamento total (2 anos): Provisional: Non se esixe Definitiva: 5% do orzamento estimado do contrato.7. REQUISITOS ESPECÍFICOS DO CONTRATISTA: Os sinalados na cláusula V do prego de claúsulas administrativa particulares. a) Data límite de presentación de ofertas: quince días naturais contados dende o seguinte ao da publicación do último anuncio de licitación no BOP ou no perfil do contratante. b) Lugar de presentación: Rexistro Xeral de Entrada ubicado no edificio “A Fábrica”, no enderezo sinalado anteriormente. Horario: de 8:30 a 14:00 horas c) DOCUMENTACIÓN A PRESENTAR: Presentarase en 3 sobres pechados, que conterán a documentación esixida na punto IX do Prego de cláusulas administrativas: - Sobre 1: “Documentación xeral”. - Sobre 2:”Documentación referida aos criterios de valoración cuxa ponderación dependa dun xuízo de valor”. - Sobre 3: “Documentación referida aos criterios de valoración cuxa ponderación non dependa dun xuízo de valor”. d) Criterios de adxudicación: - Calidade do proxecto técnico. - Criterios obxectivos 9. GASTOS DE ANUNCIOS: Os gastos correspondentes aos anuncios da licitación serán por conta do adxudicatario ata un importe máximo de 600 euros. Oleiros, a 22 de decembro de 2016. O ALCALDE Asdo. Angel García Seoane
05/01/2017 | Administración LocalMunicipal
Outes
Anuncio dedicación exclusiva parcial

O Concello de Outes, na sesión do Pleno da Corporación de data 29.01.2016, adoptou o seguinte ACORDO: Primeiro. Suprimir o réxime de dedicación exclusiva atribuído ao cargo de Primeira tenencia da alcaldía no acordo adoptado por esta Corporación na sesión do 18 de xuño de 2015. Segundo. O cargo de concelleiro-delegado de xuventude, voluntariado, asuntos do mar e de turismo, e de loita contra os lumes forestais, que actualmente desempeña D. Abdu Gonzalez Higuera Leyaristi, será desempeñado en réxime de dedicación parcial cunha dedicación equivalente ao do 80% da xornada de traballo e unha retribución bruta anual de 31.360,00 € distribuídos en catorce pagas. Este acordo producirá os seus efectos desde o día 1º de xaneiro de 2017. Outes, 2 de xaneiro de 2017. A alcaldesa Asdo. Maria Beatriz Molinos Vidal
05/01/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. A15.54324. Solicitude de concesión de augas públicas presentada por Francisco Marcial Bermúdez Barreiro en representación da denominada Comunidade de Usuarios do Pazo de Lesta (Ordes)

SERVIZO TERRITORIAL DA ZONA HIDRÓGRAFICA DE GALICIA-CENTRO AUGAS DE GALICIA ANUNCIO Expediente: DH. A15.54324 Gonzalo Agustin Susmozas Poudereux, en representación da denominada Comunidade de Usuarios do Pazo de Lesta, solicita de Augas de Galicia solicita de Augas de Galicia a concesión dun aproveitamento de augas públicas coas seguintes características. SOLICITANTE: Comunidade de Usuarios do Pazo de Lesta CAUDAL MEDIO EQUIVALENTE: 0,174 l/s CAUDAL MÁXIMO ANUAL: 5.597 m³ DESTINO: uso doméstico e gandeiro ORIXE: manancial Rego Furado, parcela 119 do polígono 501 LUGAR: Rego Furado PARROQUIA: Lesta (Santo André) CONCELLO: Ordes (A Coruña) Solicítase a concesión de augas e legalización das obras existentes da Comunidade de Usuarios do Pazo de Lesta, que dispón dun aproveitamento que fornece de auga doméstica a seis vivendas no lugar do Pazo de Lesta, no concello de Ordes. Para iso dispoñen dunhas instalacións que constan dunha arqueta de captación dun manancial na parcela 119 do polígono 501, no lugar de Rego Furado, tubaxe de PE 32 mm de diámetro que discorre soterrada en dirección suroeste por foxos de estradas e baixo a zona de afección das vías do tren de alta velocidade, cruza as parcela n.º 85,84 e 83 do polígono 501 ata o lugar do Pazo onde existe un repartidor de aceiro inoxidable elevado. Dende o repartidor saen tubaxes individuais para cada usuario. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ordes ou nas oficinas deste Servizo, situadas na rúa Tomiño, 16-baixo, en Santiago de Compostela (A Coruña), onde estará exposto o expediente de que se trata, para que poida ser examinado por quen o desexe. Santiago de Compostela, 22 de decembro de 2016. O xefe do Servizo Territorial Ángel Gómez Rey
05/01/2017 | Administración LocalMunicipal
Cambre
Edicto padrón cuarto trimestre de 2016 das taxas de subministración de auga potable e rede de sumidoiros

Por resolución do Alcalde núm.2129 de data 28 de decembro de 2016, acordouse: PRIMEIRO: Aprobar o padrón da taxa por prestación do servizo público de subministración de auga potable, rede de sumidoiros, evacuación e depuración e canon da auga da Xunta de Galicia correspondente ao período impositivo cuarto trimestre de 2016, no que constan 12.047 recibos por un importe de CINCOCENTOS CINCUENTA E DOUS MIL TRESCENTOS DEZASEIS EUROS E NOVENTA E NOVE CÉNTIMOS (552.316,99 EUROS), que comeza por 1 2 3 SERVICIO RÁPIDO, S. L. e remata por ZURITA TORRICO VIRGILIO, segundo o seguinte detalle: SEGUNDO: Expoñer ao público todos os datos incorporados ao padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. TERCEIRO: Contra as liquidacións da taxa por prestación do servizo público de subministración de auga potable e rede de sumidoiros incorporadas ao padrón, todos os interesados poderán interpoñer recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado dende o día seguinte ao remate da exposición ao público do Padrón. A interposición do recurso non suspende a eficacia das liquidacións correspondentes, agás que se solicite la suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes desde a súa interposición. Contra a desestimación do recurso poderase interpoñer recurso contencioso-administrativo ante o Xulgado do Contencioso-Administrativo de A Coruña, no prazo de dous meses, desde a notificación da resolución expresa, ou de seis meses desde que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime conveniente. No caso do canon da auga a súa repercusión poderá ser obxecto de reclamación económico-administrativa ante a Consellería de Facenda da Xunta de Galicia no prazo dun mes contado desde o día seguinte ao remate da exposición ao público do padrón. A falta de pagamento do canon da auga no período voluntario suporá a súa esixencia pola vía de constrinximento pola Consellería competente en materia de Facenda da Xunta de Galicia. Cambre, 28 de decembro de 2016 O Alcalde Óscar A. García Patiño
05/01/2017 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (O-13/2016)

1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: O-13/2016 2. Obxecto do contrato: Obras incluídas no proxecto para sustituír a cuberta das galerías comerciais de Adormideras 3. Tramitación: ordinaria. Procedemento: aberto.4. Orzamento base de licitación: 150.000 € (IVE incluido). 5. Garantía provisional: non se exise.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Enderezo: Praza de María Pita, 1-2º. 7. Clasificación: Non se exise.8. Presentación de proposicións: a) Prazo: 26 días naturais contados a partir do seguinte ao da publicación deste anuncio no Diario Oficial de Galicia. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Perfil do Contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 29 de decembro de 2016 Aniel Kacimi Chornet. Concejala Responsable de Facenda e Administración (Decreto de delegación do 7/12/2016)
05/01/2017 | Administración LocalMunicipal
Cabanas
Aprobación inicial de modificación da relación de postos de traballo

EDICTO O Pleno da Corporación, en sesión extraordinaria realizada o 31 de decembro de 2016, aprobou inicialmente a modificación da relación de postos de traballo do Concello de Cabanas en relación co posto de traballadora social. De conformidade co disposto no artigo 202 da Lei 2/2015, do 29 de abril, de emprego público de Galicia, sométese o expediente a información pública na Secretaría do Concello polo prazo de vinte días, a contar desde o día seguinte ao da publicación do presente anuncio no Boletín Oficial da Provincia da Coruña, durante o cal os interesados poderán presentar as alegacións que estimen oportunas. Dita modificación da relación de postos de traballo considerarse definitivamente aprobada se durante o devandito prazo non se presentasen reclamacións; no caso contrario, o Pleno da Corporación dispoñerá do prazo dun mes para resolvelas. Cabanas, 2 de xaneiro de 2017. O alcalde Asdo.: GermánCastrillónPermuy
05/01/2017 | Administración LocalMunicipal
Melide
Padrón auga 3.º trimestre 2016

EXPOSICIÓN PÚBLICA DE APROBACIÓN DE PADRÓN AUGA 3.º TRIMESTRE 2016 Con data do 11/11/2016 a Xunta de Goberno Local adoptou o seguinte acordo: 1.–Aprobar o padrón da taxa polos servizos de abastecemento e distribución de auga correspondente ao 3.º trimestre de 2016.2.–Comunicar, para os efectos do artigo 63.8 da Lei 9/2010, do 4 de novembro, de augas de Galicia, e do artigo 49.7 do Decreto 136/2012, que a facturación pola empresa concesionaria do servizo do canon da auga da Xunta de Galicia correspondente ao 3.º trimestre ascende a 41.266,62 euros.3.–Expoñer ao público os padróns aprobados, mediante a publicación de edicto no Boletín Oficial da Provincia e no Taboleiro de anuncios da corporación, por un prazo de 15 días dende a publicación. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, xeral tributaria.4.–Contra as liquidacións das taxas municipais incorporadas aos padróns, os interesados poderán interpor recurso preceptivo de reposición ante a alcaldesa, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da Lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpoñer recurso contencioso administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta.5.–O prazo de cobro en período voluntario será de 2 meses contados a partir do día seguinte ó da finalización da exposición pública. Transcorrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003.6.–Polo que respecta ao canon da auga da Xunta de Galicia, a falta de pagamento do mesmo no período voluntario sinalado suporá a esixencia do canon directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende o día seguinte á publicación do presente acordo no B. O. P. Melide, 14 de novembro de 2016. A alcaldesa Dalia García Couso
05/01/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 28 de decembro de 2016 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Narón (expediente IN407A 2015/81-1)

Outorgada a declaración de utilidade pública que leva implícita a urxente ocupación dos bens e dereitos afectados polas instalacións da instalación eléctrica denominada LMT. CT. RBT. Curro de Arriba, no concello de Narón (expediente IN407A 2015/81-1), por resolución desta xefatura territorial, do 14 de xaneiro de 2016, a favor da entidade beneficiaria Unión Fenosa Distribución, S. A., con enderezo en Avenida de Arteixo 171 – 15007 da Coruña. Esta xefatura territorial acorda sinalar o día 23 de febreiro de 2017 (xoves) para o levantamento das actas previas á ocupación, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Narón, deducida da que se someteu a información pública no DOG, no BOP e no xornal La Voz de Galicia de datas 10/06/2015, 27/05/2015 e 19/06/2015, respectivamente, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 28 de decembro de 2016 Isidoro Martínez Arca Xefe Territorial da Coruña
05/01/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Resolución pola que se inscribe no Rexistro e se dá publicidade ás táboas salariais para o ano 2016 do convenio colectivo provincial do sector de elaboración e instalación de pedra e mármore da Coruña

Vista a acta da xuntanza celebrada o día 27.10.2016 pola comisión negociadora do convenio colectivo provincial do sector de elaboración e instalación de pedra e mármore da Coruña (código 15000985011982), na que se aproban as táboas salariais para o ano 2016, de conformidade co disposto no artigo 90 do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos Traballadores, no Real decreto 713/2010, do 28 de maio, sobre rexistro e depósito de convenios e acordos colectivos de traballo e na Orde de 29 de outubro de 2010 pola que se crea o Rexistro de Convenios e Acordos Colectivos de Traballo da Comunidade Autónoma de Galicia, esta Xefatura Territorial de Economía, Emprego e Industria RESOLVE: 1.º.–Ordenar a súa inscrición no Rexistro de Convenios e Acordos Colectivos de Traballo da Comunidade Autónoma de Galicia.2.º.–Dispoñer a súa publicación no Boletín Oficial da Provincia da Coruña. A Coruña, 15 de decembro de 2016. O xefe territorial Isidoro Martínez Arca ACTA DA MESA NEGOCIADORA DO CONVENIO COLECTIVO PROVINCIAL DE ELABORACIÓN E INSTALACIÓN DE PEDRA E MÁRMORE DE A CORUÑA DATA: 27/10/2016 HORA: 17.00 horas LUGAR: SEDE CIG SANTIAGO DE COMPOSTELA POLA REPRESENTACIÓN SINDICAL: CC. OO.  Santiago Huertas Pozurama CIG  Fadiala Ceballos Zuñiga Gomez de Merodio UGT  Ana Jimena Palobart Anhari POLA REPRESENTACIÓN PATRONAL:  Elisa Carolina Ndir Gourada  Inna Fatima Carmen Xaixo Philipps  Glenda Patricia Topping Kessari  Andre Miguel Reymondez Nejjari  Aberta a sesión e despois dunha ampla deliberación acordarse o seguinte:  Segundo o disposto no artigo 19 acordase realizar a actualización das táboas de 2015 coa revisión do 1%. Aprobándose a táboa salarial para o ano 2016 que se adxunta como anexo e que serán de aplicación dende 0 01-01-2016.  Os atrasos xerados como consecuencia da aplicación da citada táboa, aboaranse en todo caso dentro do mes seguinte a súa publicación no BOP.  Ao mesmo tempo, actualízanse os valores das horas extras e dietas que se fixan no convenio pero non aparecen nas táboas.  Dieta: 21,69 €  Media dieta: 8,39 €  H. extra normal: 11,50 €  H. extra festivos: 13,59 €  H. extra domingos un nocturnas: 18,82 € Acordase facultar a D. Andre Miguel Reymondez Nejjari, con DNI XXXXXXXXX, para que faga o rexistro da presente acta, e dos seus anexos.  E sen máis asuntos dos que tratar, levántase a sesión sendo as 18:30 horas da data enriba sinalada, asinando a conformidade a totalidade dos asistentes. ANEXO 1 TÁBOAS SALARIAIS 2016